Sorana Cîrstea, cap de serie 28 şi locul 32 WTA, şi Jaqueline Cristian, numărul 68 mondial, s-au calificat, joi, în turul trei la turneul de categorie WTA 1000 de la Roma.
Cîrstea a învins-o în turul doi pe Brenda Fruhvirtova (Cehia), jucătoare venită din calificări, locul 102 WTA, scor 7-5, 6-0. Meciul a durat o oră şi 32 de minute.
Cristian a trecut de Elina Avanesyan (Rusia), locul 72 WTA, scor 5-7, 6-2, 6-2, în două ore şi 50 de minute.
Tot joi, Ana Bogdan, locul 63 WTA, o întâlneşte pe Marketa Vondrousova (Cehia), cap de serie 6 şi locul 6 WTA. Câştigătoarea o va avea apoi ca adversară pe Sorana Cîrstea.
Jaqueline Cristian o va înfrunta pe sportiva americană Coco Gauff, locul 3 WTA.